**ELŐTERJESZTÉS**

**Tiszavasvári Város Önkormányzata Képviselő-testületének**

**2025. július 31-én tartandó**

**zárt ülésére**

**Az előterjesztés tárgya:** „**Kiváló Sporttevékenységért” Kitüntető Díj**

**odaítéléséről**

**Melléklet:** --

**Az előterjesztés előadója:** Balázsi Csilla polgármester

**Az előterjesztés témafelelőse:** Köreiné Erdei Odett köztisztviselő

**Ügyiratszám**: TPH/9763-1/2025.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | 8/2025. (IV.30.) Kitüntetésekről és díjakról szóló  önk. rend. 1.§ (5) bekezdése |
| Pénzügyi és Ügyrendi Bizottság | 8/2025. (IV.30.) Kitüntetésekről és díjakról szóló  önk. rend. 1.§ (5) bekezdése |

Egyéb megjegyzés:

…………………………………………………………………………………….……………………………………………………………………………………………………………….

Tiszavasvári, 2025. július 18.

**Köreiné Erdei Odett**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500, e–mail: tvonkph@tiszavasvari.hu**

Témafelelős: Köreiné Erdei Odett

**ELŐTERJESZTÉS**

**-a Képviselő-testülethez-**

**„Kiváló Sporttevékenységért” Kitüntető Díj odaítéléséről**

**Tisztelt Képviselő-testület!**

Tiszavasvári Város Önkormányzata Képviselő-testülete az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló 8/2025. (IV.30.) önkormányzati rendeletében (továbbiakban: Rendelet) foglalt hatáskörében eljárva dönt a „Kiváló Sporttevékenységért” Kitüntető Díj adományozásáról.

A Képviselő-testület „Kiváló Sporttevékenységért” Kitüntető Díjat adományozhat személynek vagy csapatnak kiemelkedő sportteljesítményért, a város testnevelési és sportmozgalmában kifejtett sportmunkáért, sportolók eredményes felkészítéséért, vagy a testnevelés és sporttudomány terén kimagasló szakmai, hivatásbeli tevékenységük során végzett kiemelkedő munkáért.

A "Kiváló Sporttevékenységéért" Kitüntető Díj évente a sportág bajnokságának befejezése után vagy az elért kiváló eredményre tekintettel egyéni sportolók, csapat részére, illetve kiemelkedő sportmunkát és sporttevékenységet végző egy vagy több magánszemély részére adományozható. A kitüntető díj adományozására évente egy alkalommal kerül sor.

A **„Kiváló Sporttevékenységért” Kitüntető Díjra** vonatkozóan a javaslatok benyújtási határideje 2025. július 14. napja volt.

**A Kiváló Sporttevékenységért” Kitüntető Díjra** vonatkozóan 1 javaslat érkezett a **Tiszavasvári Sportegyesület Női felnőtt Kézilabda csapata vonatkozásában.**

A Tiszavasvári Sportegyesület női kézilabda csapata egy 21 főből álló rendkívül fiatal és dinamikus társaság, amelyet közös célok és hosszú évek óta tartó barátságok kötnek össze. A legtöbben már 4-5 éve együtt dolgoznak, de akadnak olyanok is, akik már gyerekként együtt kezdtek el kézilabdázni. Ez az összetartás a pályán is érezhető: ismerik egymás gondolkodását, segítik és motiválják egymást.

A csapat nagy része még középiskolás vagy egyetemista, de akad néhány „felnőtt” is köztük, akik a mindennapi munkájuk, családjuk mellett is találnak időt a versenysportra. A lányok rendkívül sok áldozatot hoznak azért, hogy eredményesek lehessenek. A nyár közepétől Ők már a pályán töltik a mindennapjaikat, és a hétvégéik nagy részét is a mérkőzésekre áldozzák. A folyamatos fejlődés, a csapatmunka és a sport iránti elkötelezettség jellemzi őket. Minden edzésen és mérkőzésen az számít, hogy együtt lépjenek előre – nemcsak mint játékosok, hanem mint közösség.

Az, hogy a lányoknak sikerült szintet lépni, hatalmas büszkeség lehet az egyesület vezetőinek, valamint Tiszavasvári teljes lakosságának is. A játékosok 75%-a helyi kötődésű, és itt fogott először kézilabdát. Az egyesület továbbra is azon dolgozik, hogy minél több helyi fiatal kezdjen sportolni versenyszerűen, amelyhez női csapatuk hatalmas motivációt adhat a gyerekeknek. Nem sok településen adatik meg, hogy egy NBII-es mérkőzésre kilátogató néző, ennyi „ismerős arcot” láthat a pályán.

A Rendelet 12. § (3) bekezdése alapján a "Kiváló Sporttevékenységért” Kitüntető Díjjal járó tárgyjutalom tekintetében a kitüntető díj odaítélésével egyidejűleg a képviselő-testület dönt.

**Így a fentiekre tekintettel javasolom, hogy 2025. évben a Tiszavasvári Női felnőtt kézilabda csapata részesüljön a „Kiváló Sporttevékenységért” Kitüntető Díjban.**

**A kitüntetés részeként javasolom, hogy a csapat tagjai névre szóló emléklapban részesüljenek, míg a csapat egy, a teljesítményüket méltató üveg trófeát vehet át ünnepélyes kertek között.**

Az elismerés célja, hogy méltó módon fejezze ki az önkormányzat elismerését a sportolók közösségépítő és értékteremtő munkájáért.

Magyarország helyi önkormányzatairól szóló 2011. CLXXXIX. tv. 46. § (2) bekezdés a) pontja értelmében a kitüntetésekkel kapcsolatos döntést zárt ülésen kell meghozni. Tiszavasvári Város Önkormányzata képviselő-testülete szervezeti és működési szabályzatáról szóló 5/2025. (IV.1.) önkormányzati rendelet 23.§ a) pontja alapján minősített döntés szükséges a kitüntető díj odaítéléséhez.

Kérem a Tisztelt Képviselő-testületet az előterjesztés megtárgyalására, és a határozat-tervezet elfogadására.

Tiszavasvári, 2025. július 18.

**Balázsi Csilla**

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testületének**

**…/2025. (VII . .) Kt. számú**

**határozata**

**„Kiváló Sporttevékenységért” Kitüntető Díj odaítéléséről**

Tiszavasvári Város Önkormányzata Képviselő-testülete az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló 8/2025. (IV.30.) rendeletében foglalt hatáskörében eljárva az alábbi határozatot hozza:

1. A **„Kiváló Sporttevékenységért” Kitüntető Díjat** 2025. évben a Tiszavasvári Sportegyesület Női felnőtt Kézilabda csapatának adományozza.
2. A kitüntetés átadására ünnepélyes keretek között kerül sor, amelynek során a csapat tagjai névre szóló emléklapot vehetnek át, míg a csapat részére egy darab üvegtrófea kerül átadásra, mely a kitüntető cím viselését szimbolizálja.
3. Felhatalmazza a polgármestert, hogy gondoskodjon a Képviselő-testület döntésének megfelelően a kitüntetés előkészítéséről és átadásáról.

**Határidő:** esedékességkor **Felelős:** Balázsi Csilla

polgármester